(961) ПРОЦЕДУРА ЗА ИЗВЪРШВАНЕ НА АДМИНИСТРАТИВНА УСЛУГА „Издаване на СТАНОВИЩЕ за НЕДОСТАТЪЧНОСТ НА СПЕЦИАЛИСТИ ПО ДАДЕНА СПЕЦИАЛНОСТ ПРИ сключване на договор с РЗОК за осъществяване на специализирана извънболнична помощ”.
	Център за административно  обслужване
	Административни звена, обслужващи издаването на акта „Бек” офис

	Дирекция „Административно-правно, финансово и стопанско обслужване”
Айлин Хасан  - главен специалист

Телефон/факс: 6-02-73/6-20-95,стационарен телефон, съгласно националните тарифи на "БТК" ЕАД

адрес: гр. Кърджали, ул. “Ген. Вл. Стойчев” № 2

е-mail: rzi.kj@rzi-kardjali.com
Работно време: 8:30 часа до 17:00 часа без прекъсване от понеделник до петък.
	Дирекция „Mедицински дейности”
Работно време: от 08:30 до 17:00ч.
Приемно време: от 14:00ч. до 16:00 ч. 
понеделник и петък
адрес: гр. Кърджали, ул. “Ген. Вл. Стойчев” № 2
е-mail: rzi.kj@rzi-kardjali.com


	В случаите, когато в служебните помещения има потребители на административни услуги в края на обявеното работно време, работата на Център за административно обслужване продължава до приключване на тяхното обслужване, но не повече от два астрономически часа след обявеното работно време.


І. Правно основание:
· чл. 81 от Закона за лечебните заведения /обн. ДВ, бр. 62 от 9 Юли 1999 г., изм. и доп. ДВ бр. 18 от 27 февруари 2018 г./
· чл. 62 от Закона за здравното осигуряване /обн. ДВ. бр.70 от 19 Юни 1998г., доп. ДВ. бр.54 от 16 Юни 2020г./
ІІ. Характеристика: 


Цел:

Удостоверението се формира въз основа на преценка за наличието на недостатъчност от специалисти в лечебните заведения за специализирана извънболнична помощ в областта в зависимост от потребностите, съгласно Националната здравна карта.

Дефиниция на основните понятия и институти, които се използват в настоящото описание на административната услуга

Лекари и лекари по дентална медицина с основна или профилна медицинска специалност, които работят в лечебно заведение за болнична помощ по чл. 9 от ЗЛЗ или лечебни заведения по чл. 10 от ЗЛЗ, могат да:

· регистрират индивидуална практика за извънболнична специализирана помощ, ако в същото населено място няма регистрирана такава или регистрираните лица от същата основна или профилна специалност са недостатъчни. Преценката за недостатъчност се прави от директора на Регионална здравна инспекция - Кърджали. В тези случаи лицата могат да сключат договор с Националната здравноосигурителна каса;

· регистрират индивидуална практика за извънболнична специализирана помощ извън случаите по чл. 81, ал. 1, т. 1 от ЗЛЗ. В тези случай лицата не могат да сключват договор с Националната здравноосигурителна каса

· работят по договор с групова практика за специализирана извънболнична помощ, с диагностично-консултативни и медицински центрове, със самостоятелни медико-диагностични лаборатории, и с лечебни заведения за болнична помощ по чл. 9 от ЗЛЗ.

Националната здравноосигурителна каса може да сключи договори с лечебните заведения за извънболнична помощ за специалностите, заети от специалисти, работещи в болнични заведения, ако са изпълнени условията на чл. 62 от Закона за здравното осигуряване. Преценката за недостатъчност се прави от директора на Регионална здравна инспекция – Кърджали. 
Преценката за недостатъчност се извършва в зависимост от потребностите от медицинска помощ съгласно Националната здравна карта.

Директорът на РЗИ – Кърджали извършва преценката и изпраща по служебен ред на РЗОК - Кърджали удостоверение относно наличието или липсата на недостатъчност от съответните специалисти в 14-дневен срок от постъпване на искането;

При извършване на преценката за недостатъчност, директорът на РЗИ, определя и минимален брой часове, но не по-малко от 5 часа седмично, в които лекарите и лекарите по дентална медицина следва да работят в посочените лечебни заведения.

Лечебни заведения за извънболнична помощ, подали заявление за сключване на договор с  РЗОК извън сроковете по чл. 59а, ал. 1, 4, 5 и 6 от Закона за здравното осигуряване, в случаите, когато е установена недостатъчност от съответната извънболнична помощ въз основа на извършена оценка на потребностите съгласно Националната здравна карта.

Директорът на РЗИ – Кърджали извършва оценката и изпраща на РЗОК – Кърджали удостоверение относно наличието или липсата на потребност от съответната медицинска помощ в 14-дневен срок от постъпване на искането.
ІІІ. Процедура по издаване на Удостоверение за недостатъчност по чл.81 от ЗЛЗ за извършване на извънболнична помощ.


Компетентен орган: 

Директорът на Регионална здравна инспекция – Кърджали.

Заявител: 


Директорът на Районна здравноосигурителна каса /РЗОК/ - Кърджали.
Необходими документи:
За целите на сключването на договор в случаите по чл. 81, ал. 1, т. 1 и ал. 2 от ЗЛЗ и чл. 59б, ал. 8 от ЗЗО, директорът на Районната здравноосигурителна каса – Кърджали изисква служебно от директора на Регионална здравна инспекция – Кърджали извършването на преценка за недостатъчност.
Вътрешен ход на процедурата:
Преценката за наличие или липса на недостатъчност се извършва в зависимост от потребностите от медицинска помощ съгласно Националната здравна карта след постъпило искане от директора на РЗОК до директора на РЗИ.

Искането за издаване на удостоверение се подава по служебен път и се завежда в Единната информационна система за документооборот от служителите в Центъра за административно обслужване. След резолюция от директора на РЗИ - Кърджали, преписката се насочва към директор на дирекция „МД“, след което се предава на длъжностното лице инспектор РЛЗ.

Инспектор РЛЗ извършва проверка на документите. След извършен анализ на разпределението на амбулаториите по съответната специалност на територията на областта, натовареността им, както и потребностите от този вид специализирана медицинска помощ, въз основа утвърдената Областна здравна карта, инспектор РЛЗ изготвя проект на удостоверението за недостатъчност по чл. 81 от ЗЛЗ и чл. 59б от ЗЗО, който представя за съгласуване от директора на дирекция „Медицински дейности”.

Удостоверението, или мотивирания отказ за издаването му, се издава в два екземпляра – за заявителя и втори съгласуван от инспектора и директора на дирекция “Медицински дейности”, след което се представят за подпис от директора на РЗИ - Кърджали. След подписването му се предава в Центъра за административно обслужване на РЗИ. Цялата служебна преписка се съхранява в дирекция „Медицински дейности”.

Резултат от процедурата:

При установяване на недостатъчност от специалисти по съответната специалност, Директорът на РЗИ издава удостоверение.

При липса на недостатъчност или непълнота на изискуемите документи и не отстраняването им в указания срок, директорът на РЗИ – Кърджали прави мотивиран отказ за издаване на удостоверение за недостатъчност, като уведомява писмено заявителя за това.
Срок за предоставяне: до 14 дни от подаване на искането.
Права и задължения на регистрираните лица:

Издаването на удостоверение за недостатъчност дава право на лекарите или лекарите по дентална медицина с придобита специалност, които работят в лечебно заведение за болнична помощ по чл. 9 или лечебно заведение по чл. 10 от Закона за лечебните заведения и имат регистрирана индивидуална практика или работят по договор с други лечебни заведения за специализирана извънболнична медицинска помощ, да сключат договор с НЗОК, като спазват изискванията за работно време не по малко от 5 часа седмично, както и на лечебни заведения за извънболнична помощ, подали заявление за сключване на договор с  РЗОК извън сроковете по чл. 59а, ал. 1, 4, 5 и 6 от Закона за здравното осигуряване да извършват дейност в случаите, когато е установена недостатъчност от съответната извънболнична помощ.
Начини на заявяване на услугата: 

· На място в центъра за административно обслужване - гр. Кърджали, ул. “Ген. Вл. Стойчев” № 2;

· По пощата/лицензиран пощенски оператор.
    По електронен път:

· По електронна поща - rzi.kj@rzi-kardjali.com; 

· Чрез Системата за електронен обмен на съобщения /за държавни институции и ведомства;
· Чрез Системата за сигурно електронно връчване https://edelivery.egov.bg/ - изисква се КЕП и профил в Системата. 
  Такси или цени на услугата, включително при предоставяне по електронен път, основание за тяхното определяне и начини на плащане.

 Не се заплаща за услугата.
          Орган, осъществяващ контрол върху дейността на органа по предоставянето на услугата: Министърът на здравеопазването.

 Ред, включително срокове за обжалване на действията на органа по предоставянето на услугата. 
По реда и в сроковете, регламентирани с Административнопроцесуалния кодекс.
Начини на получаване на резултата от услугата:
Готовият документ служебно се изпраща на РЗОК - Кърджали чрез:

· автоматичен обмен;

- чрез системата за сигурно електронно връчване (ССЕВ)

